Cererea lui Liviu Dragnea ajunge la Curtea Supremă. "Cred că în ritmul ăsta ajung să îmi termin mandatul până se judecă cererea".
Judecătorii de la Tribunalul Bucureşti au decis ca cererea de eliberarea a lui Liviu Dragnea să fie transferată la Înalta Curte de Casaţie şi Justiţie. Curtea Supremă a respins deja o cerere similară formulată de avocaţii fosului lider PSD. Liviu Dragnea a spus în sala de judecată că va fi eliberat la termen până când această solicitare de eliberare va fi luată în discuţie de un magistrat.
Avocaţii lui Liviu Dragnea s-au contrat cu procurorul în sala de şedinţă de la Tribunalul Bucureşti.Totul, după ce judecătoarea a spus că Înalta Curte de Casaţie şi Justiţie ar trebui să judece această solicitare venită din partea fostului lider PSD, având în vedere că o solicitare similară a fost deja discutată de Curtea Supremă.Dragnea a spus că va ajunge să fie eliberat la termen până când această cerere va fi judecată. "Când ajunge să se judece această cerere îmi termin mandatul. După o cerere de abţinere aprobată, o cerere de recuzare respinsă, Tribunalul putea trimite la altă instanţă dosarul."Avocaţii lui Liviu Dragnea au susţinut că cererea de a trimite dosarul la Curtea Supremă nu poate fi admisă, având în vedere că face referire exclusiv la starea de arest a fostului preşedinte PSD. Mai mult, susţin apărătorii lui Dragnea, cererea trebuie judecată la Tribunalul Bucureşti pentru că aceasta e instanţa care a emis mandatul de arestare pe numele său.